*Likumprojekts*

**Grozījumi Notariāta likumā**

Izdarīt Notariāta likumā (Latvijas Republikas Augstākās Padomes un Valdības Ziņotājs, 1993, 26./27. nr.; Latvijas Republikas Saeimas un Ministru Kabineta Ziņotājs, 1996, 15. nr.; 2002, 23. nr.; 2003, 14. nr.; 2004, 23. nr.; 2008, 3. nr.; 2009, 3. nr.; Latvijas Vēstnesis, 2010, 183. nr.; 2013, 21., 112. nr.; 2014, 98., 228. nr.; 2015, 245. nr.; 2017, 231. nr.; 2018, 57., 220., 225. nr.) šādus grozījumus:

1. Aizstāt 38. panta pirmajā daļā vārdus "kuras uzraudzībai viņš pakļauts" ar vārdiem "pie kuras viņš pastāv".

2. Izteikt 205. pantu šādā redakcijā:

"**205.** Uzraudzību pār zvērināta notāra amata darbībām veic rajona (pilsētas) tiesa Civilprocesa likumā noteiktajā kārtībā."

3. Izslēgt 206. un 206.1 pantu.

4. Papildināt pārejas noteikumus ar 37. punktu šādā redakcijā:

"37. Sūdzības par zvērināta notāra rīcību, izpildot amata pienākumus, kā arī sūdzības par atteikšanos izpildīt šos pienākumus, kas līdz 2020. gada 31. decembrim atbilstoši šim likumam iesniegtas apgabaltiesā, izskata apgabaltiesa, kurai sūdzība iesniegta, šajā likumā noteiktajā kārtībā, kāda bija spēkā līdz 2020. gada 31. decembrim."

Likums stājas spēkā 2021. gada 1. janvārī.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs